open-index/open-wikipedia-markdown huggingface dataset:
Κυπριανού

* Ανδρέας Κυπριανού (γεν. 1988), επιθετικός ποδοσφαιριστής
* Άντρος Κυπριανού (γεν. 1955), Ελληνοκύπριος πολιτικός, Γενικός Γραμματέας του ΑΚΕΛ
* Έκτορας Κυπριανού (γεν. 2001), αγγλικής καταγωγής Κύπριος ποδοσφαιριστής της Λέιτον Όριεντ
* Λυκούργος Κυπριανού, πρώην πρόεδρος της GlobalSoft και της AremisSoft Corp
* Μάρκος Κυπριανού (γεν. 1960), Κύπριος πολιτικός, Υπουργός Εξωτερικών έως τις 19 Ιουλίου 2011
* Σπύρος Κυπριανού (1932–2002), ένας από τους πιο επιφανείς πολιτικούς της σύγχρονης Κύπρου
* Άνγκους Κυπριανού (γεν. 1989), Βρετανός ηθοποιός και σκηνοθέτης.

## Δείτε επίσης

* Αθλητικό Κέντρο Σπύρου Κυπριανού
Σωτήριος της Νεαπόλεως

Ο **Σωτήριος** , (ιταλικά : *Sotèro*) ήταν επίσκοπος της Νάπολης στο δεύτερο μισό του 5ου αιώνα.

## Βιογραφία
Δεν έχουν διασωθεί πολλά για την ζωή του επισκόπου Σωτήριου στις πηγές παρόλο που ήταν στην επισκοπική έδρα πάνω από 20 έτη. 

Σύμφωνα με κάποιες πηγές πέθανε το 4ο έτος της θητείας του Πάπα Φήλιξ Γ΄ δηλαδή το 487, και η επισκοπική του θητεία ήταν, περίπου, από το 465 έως το 487.

Είχε συμμετάσχει στην Σύνοδο της Ρώμης το 465 όπου θεσπίστηκαν κανόνες για τις επισκοπικές χειροτονίες και για το διορισμό επισκόπων. Μεταξύ των 48 επισκόπων που υπέγραψαν τις πράξεις της συνόδου ήταν δέκατος στη σειρά.

Έχτισε τη βασιλική των Αγίων Αποστόλων πάνω στα ερείπια αρχαίου ναού αφιερωμένο στον Ερμή, ή την ανακατασκεύασε σύμφωνα με άλλες μεσαιωνικές πηγές. Επίσης έχτισε και την εκκλησία του Αγίου Ιωάννη στο Φόντε, που λειτουργούσε ως βαπτιστήριο της εκκλησίας της Αγίας Restituta.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 5ου αιώνα
Συκαμιά Λέσβου

εναλλ.=Παναγιά Γοργόνα|μικρογραφία|Παναγιά Γοργόνα
Η **Συκαμινέα**, **Συκαμιά** ή **Σκαμνιά** είναι ημιορεινό χωριό στη Λέσβο. Σύμφωνα με το πρόγραμμα Καποδίστριας ανήκε στον Δήμο Μηθύμνας, με το πρόγραμμα Καλλικράτης στον Δήμο Λέσβου, ενώ σήμερα σύμφωνα με το πρόγραμμα Κλεισθένης ανήκει στο Δήμο Δυτικής Λέσβου. Σύμφωνα με την απογραφή του 2011 έχει 169 κατοίκους. Βρίσκεται στο βορειοανατολικό άκρο του νησιού, σε υψόμετρο 300 μέτρα, στις βορειοανατολικές πλαγιές του όρους Λεπέτυμνος, 49 χλμ. βορειοδυτικά της Μυτιλήνης. Στη Συκιαμιά γεννήθηκε ο λογοτέχνης Στρατής Μυριβήλης.

Το χωριό έχει χαρακτηριστεί παραδοσιακός οικισμός. Τα σπίτια του χωριού είναι πετρόκτιστα. Ανάμεσα σε αυτά βρίσκεται η οικία του Μυριβήλη, η οποία όμως δεν είναι επισκέψιμη. Στο χωριό λειτουργεί λαογραφικό μουσείο το οποίο στεγάζεται στο πετρόκτιστο κτίριο του δημοτικού σχολείου. Στο μουσείο βρίσκεται και συλλογή με αντικείμενα του Μυριβήλη. Η εκκλησία του χωριού είναι η τρίκλιτη βασιλική της Αγίας Φωτεινής. Το χωριό περιβάλλεται από ελαιώνες, πεύκα και πλατάνια. Επίνειο του χωριού είναι η Σκάλα Συκαμινιάς, όπου βρίσκεται η εκκλησία της Παναγίας της Γοργόνας και η λεγόμενη μουριά του Μυριβήλη.

## Δημογραφία
Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Γαββαθάς Λέσβου

Ο **Γαββαθάς** είναι παραθαλάσσιο χωριό της δυτικής Λέσβου στην Περιφερειακή Ενότητα Λέσβου, το οποίο βρίσκεται στα βόρεια παράλια του νησιού σε υψόμετρο 2 μέτρα. Απέχει 34 χλμ. Δ.-ΒΔ. από την Καλλονή (έδρα του δήμου) και 73 χλμ. ΒΔ. από την Μυτιλήνη. Είναι ψαροχώρι και αποτελεί το επίνειο της Άντισσας (8 χλμ. νότια) ενώ διαθέτει μικρό λιμανάκι που είναι και αλιευτικό καταφύγιο. 
αριστερά|μικρογραφία|183x183εσ|Παρεκκλήσι στο μικρό λιμάνι του Γαβαθά.
Στην περιοχή λειτουργούν ξενοδοχείο, ενοικιαζόμενα δωμάτια και μερικά κέντρα εστίασης (ψαροταβέρνες κ.α.). Το ξωκλήσι του Αγίου Βασιλείου έχει κηρυχθεί από το 1963 αρχαίο μνημείο. ενώ στην τοποθεσία "Άγιοι Αρχάγγελοι" υπάρχει παλαιοχριστιανική βασιλική και τάφοι. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Αντίσσης. Σύμφωνα με το Πρόγραμμα «Καλλικράτης» και την τροποποίηση του άρθρου 1 ανήκει στη δημοτική κοινότητα Αντίσσης που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 έχει πληθυσμό 90 κατοίκους

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Χριστός Λέσβου

Ο **Χριστός** είναι πεδινός οικισμός της Ερεσού στη δυτική Λέσβου και την Περιφερειακή Ενότητα Λέσβου. Βρίσκεται δίπλα και ανατολικά από τη Σκάλα Ερεσού σε υψόμετρο 48 μέτρα. Απέχει 5 χλμ. Ν. από την Ερεσό, 48 χλμ. Δ.-ΝΔ. από την Καλλονή (έδρα του δήμου) και 86 χλμ. Δ. από την Μυτιλήνη. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Ερεσού του δήμου Ερεσού - Αντίσσης. Σύμφωνα με το Πρόγραμμα «Καλλικράτης» και την τροποποίηση του άρθρου 1  μαζί με την Ερεσό, την Σκάλα Ερεσού, τα Χλιαρά και τα Ψίνια αποτελούν τη δημοτική κοινότητα Ερεσού που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 απογράφησαν 47 κάτοικοι.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Δημήτρης Π. Μακρής

Ο **Δημήτρης Π. Μακρής** είναι ειδικός Επιστήμης και Χημείας Τροφίμων και μέλος ΔΕΠ στο τμήμα Επιστήμης Τροφίμων και Διατροφής του Πανεπιστημίου Θεσσαλίας, που έχει έδρα την Καρδίτσα.

## Βιογραφικά στοιχεία
Γεννήθηκε το 1974 στην Ξάνθη.

Σπούδασε σε Ελλάδα και Γαλλία. Απέκτησε το διδακτορικό του δίπλωμα στη χημεία τροφίμων από το Imperial College, στο Πανεπιστήμιο του Λονδίνου.

## Σταδιοδρομία
Έχει υπηρετήσει για πάνω από 18 έτη επισκέπτης καθηγητής στο Τμήμα Ποιότητας Τροφίμων & Χημείας Φυσικών Προϊόντων του Μεσογειακού Αγρονομικού Ινστιτούτου Χανίων (CIHEAM), στη χημεία λιπών & αντιοξειδωτικών. Έχει διατελέσει μεταδιδακτορικός ερευνητής στο Τμήμα ∆ιατροφής και ∆ιαιτολογίας του Χαροκόπειου Πανεπιστημίου και για 8 ακαδημαϊκά έτη διετέλεσε λέκτορας και επίκουρος καθηγητής Βιοχημείας Τροφίμων στο Τμήμα Επιστήμης Τροφίμων και ∆ιατροφής του Πανεπιστημίου Αιγαίου.

Τα ερευνητικά ενδιαφέροντά του επικεντρώνονται κυρίως στην αξιοποίηση αποβλήτων της βιομηχανίας τροφίμων και βιομάζας για την παραγωγή προϊόντων προστιθέμενης αξίας (λ.χ. αντιοξειδωτικά, χρωστικές) μέσω τεχνολογιών εκχύλισης και μοντελοποίησης, και στη
πολυφαινολική σύσταση και αντιοξειδωτική δράση φαρμακευτικών και αρωματικών φυτών.

## Έργο και διακρίσεις
Έχει δημοσιεύσει περισσότερα από 180 ερευνητικά άρθρα και κατέχει περισσότερες από 11.500 αναφορές (h-index: 57), και επίσης έχει συμβάλει σε σειρά χρηματοδοτούμενων ερευνητικών διεθνών και εθνικών προγραμμάτων. Έχει εκλεγεί ως μέλος της συντακτικής επιτροπής των διεθνών περιοδικών υψηλού κύρους, *Journal of Applied Research on Medicinal & Aromatic Plants* (Elsevier) και *Molecules* (MDPI).

Τον Οκτώβριο 2020 σε μελέτη της έρευνας των Ioannidis κ.ά. στο επιστημονικό περιοδικό Plos Biology, το όνομά του συμπεριλήφθηκε στους καταλόγους Mendeley Data 2020 για τη διεθνή απήχηση του έργου του στην επιστήμη και τη χημεία τροφίμων και τα φυσικά προϊόντα.

Την ίδια διεθνή διάκριση έλαβε και το έτος 2024 για το ερευνητικό έργο του (όλης της καριέρας), όπως επίσης και το 2025.

## Πηγές


Κατηγορία:Έλληνες πανεπιστημιακοί του 21ου αιώνα
Κατηγορία:Καθηγητές Πανεπιστημίου Θεσσαλίας
Κατηγορία:Έλληνες επιστήμονες τροφίμων
20 γυναίκες κι εγώ

Το **20 γυναίκες κι εγώ** είναι ελληνική κωμική ταινία του 1973, σε σενάριο και σκηνοθεσία Γιάννη Δαλιανίδη. Η ταινία βασίστηκε στο ομώνυμο θεατρικό έργο.

## Υπόθεση
Ο Κώστας Φιλίππου (Κώστας Βουτσάς) πολιορκείται από πολλές γυναίκες. Ζει με τη μητέρα του, Σμάρω (Σμάρω Στεφανίδου), και τις τρεις αδερφές του, τη Ρίκα (Λυδία Λένωση), τη Φανουρία (Ελένη Μαυρομμάτη) και την Τζέλα (Νικόλ Κοκκίνου). Η πρώτη είναι παντρεμένη και θέλει να χωρίσει, ενώ οι δυο μικρότερες βρίσκονται σε ηλικία γάμου και πρέπει να παντρευτούν. Επίσης, στη Βιοτεχνία παραγωγής γυναικείων εσωρούχων, την οποία διευθύνει, είναι ο μοναδικός άνδρας. Ανάμεσα στις γυναίκες που τον πολιορκούν είναι και η Μπέτυ Σωτηροπούλου (Μπέτυ Λιβανού), η οποία είναι συνάδελφός του στη βιοτεχνία. Κάποια στιγμή, η Μπέτυ και η μητέρα της, Ντόμνα Σωτηροπούλου (Μαίρη Μεταξά), νοικιάζουν το διαμέρισμα που βρίσκεται ακριβώς από πάνω απο ΄κείνο που μένει ο Κώστας και αρχίζουν να του κάνουν τη ζωή δύσκολη. Λοιπόν, ο Κώστας αναγκάζεται να παντρευτεί την Μπέτυ κρυφά και χωρίς ν' ανακοινώσει τίποτα σε κανέναν. Επειδή, η μητέρα του δεν γνωρίζει τίποτα, αποφασίζει να βρει και στους δυο από ένα ταίρι. Έτσι, λοιπόν, προξενεύει στην Μπέτυ τον Περικλή, τον ηλεκτρολόγο της γειτονιάς, και στον Κώστα τη Χάρι (Καίτη Ιμπροχώρη), η οποία είναι μια νεαρή απ΄ τη Βέροια. Το προξενιό της Μπέτυς με τον Περικλή καταφέρνει και το διαλύει ο Κώστας και αυτό του Κώστα με τη Χάρι η Μπέτυ. Κάποτε, ο Κώστας δεν άντεξε άλλο και αποκαλύπτει σε όλους πως είναι παντρεμένος με την  Μπέτυ και πως εκείνη περιμένει παιδί και αυτή η αποκάλυψη φέρνει την ομόνοια.

## Διανομή

## Κυκλοφορία
Η ταινία έκανε πρεμιέρα στις 23 Σεπτεμβρίου του 1973 και προβλήθηκε τη Χειμερινή Περίοδο 1973 - 1974. Έκοψε 129.099 εισιτήρια και ήρθε στην 4η θέση σε 44 ταινίες της ίδιας Χειμερινής Περιόδου.

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1973
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές αισθηματικές κωμικές ταινίες
Κατηγορία:Ελληνικές ταινίες της δεκαετίας 1970
Στέλιος Βλαβιανός

Ο **Στέλιος Βλαβιανός** (γεν. **Στυλιανός Βλαβιανός** στις 7 Ιουλίου 1947) είναι Έλληνας συνθέτης, ενορχηστρωτής μουσικής και μέλος των Sacem και των SACD.

## Βιογραφία
Ο Βλαβιανός γεννήθηκε στην Αθήνα. Η μουσική του μαθητεία ξεκίνησε σε ηλικία 3 ετών με τον πατέρα του Στέφανο Βλαβιανό, μουσικό στην Ορχήστρα του Ραδιοφώνου Αθηνών (τρομπονίστας) και θεωρητικό.

Σε ηλικία 10 ετών μπήκε στο Εθνικό Ωδείο στην τάξη πιάνου της Μαρίας Χατζοπούλου.

Στη συνέχεια, μαθήτευσε δίπλα στον Γάλλο συνθέτη Pierre Petit, τότε διευθυντή της École Normale de Musique de Paris, ο οποίος του δίδαξε αντίστιξη, φούγκα, αρμονία, σύνθεση και ενορχήστρωση για περισσότερα από δώδεκα χρόνια, πριν πεθάνει πρόωρα.

Στη δεκαετία του 1970, συνέθεσε τραγούδια για καλλιτέχνες όπως ο Ντέμης Ρούσσος, η Σίρλεϊ Μπάσεϊ, ο Ένγκελμπερτ Χάμπερντινκ και ο Αλ Μαρτίνο.

Το τραγούδι του *Forever and Ever* γνώρισε παγκόσμια επιτυχία. 

Το 1978, εξέδωσε ένα βιβλίο με τίτλο *Guide on Orchestration and Instrumentation*. εκδ. Chappel. 

Στη Νέα Υόρκη, συνέθεσε επίσης πειραματικά μουσικά κομμάτια με τον Φρεντ Λίπσιους, ιδρυτικό μέλος του συγκροτήματος Blood, Sweat and Tears.

Το 2007, ο Γάλλος πιανίστας Ιβ Ανρί, δάσκαλος στο Κονσερβατόριο του Παρισιού, έπαιξε μερικά από τα κομμάτια του για πιάνο.

Συνέθεσε επίσης τη μουσική για το *Les Fabuleuses Aventures d'Ulysse*, που ερμήνευσε η τραγωδός Άντζελα Σον σε πολλά θέατρα στη Γαλλία. 

Το 1999, η χορογράφος Μπλάνκα Λι χρησιμοποίησε ένα μεγάλο απόσπασμα από το βιβλίο του *Impressions of Greece* για την παράσταση *Le Songe du minotaure*. 

## Παραπομπές

## Βιβλιογραφία
Lexique de la Musique Grecque (Τάκης Καλογερόπουλος - Éditions Gialleli - ) σελίδες 374 και 375, εκτός από το "Oxford Musical Lexicon". (Éditions Gialleli, 1993).

## Εξωτερικοί σύνδεσμοι

* Δισκογραφία στο Discogs
* Stylianós Vlavianós στο All Music
* Stélios Vlavianós_Souvenirs, arr. Andrey Shilov (YouTube)

Κατηγορία:Έλληνες συνθέτες
Captain America: Εμφύλιος Πόλεμος (soundtrack)

Το ***Captain America: Civil War (Original Motion Picture Soundtrack)*** αποτελεί το soundtrack άλμπουμ της ταινίας *[[Captain America: Εμφύλιος Πόλεμος]]* των Marvel Studios και του οποίου τη μουσική συνέθεσε ο Χένρι Τζάκμαν. Κυκλοφόρησε από την Hollywood Records στις 6 Μαΐου 2016.

## Υπόβαθρο
Τον Αύγουστο του 2014, οι σκηνοθέτες της ταινίας, Άντονι και Τζο Ρούσο, ανακοίνωσαν πως ο Τζάκμαν, ο οποίος είχε συνθέσει και τη μουσική του soundtrack της ταινίας *[[Captain America 2: Ο Στρατιώτης του Χειμώνα]]*, θα επέστρεφε για να συνθέσει και τη μουσική του soundtrack της ταινίας *Εμφύλιος Πόλεμος*. Ο Τζάκμαν σημείωσε πως τα στοιχεία του κομματιού «The Winter Soldier» από το soundtrack του ''Στρατιώτη του Χειμώνα'', ήταν μία καλή ένδειξη για το πώς θα έμοιαζε ο ήχος του soundtrack του *Εμφυλίου Πολέμου*, επισημαίνοντας ωστόσο πως ήταν «απλά ένα σημείο για να ξεκινήσει αφού οι Ρούσο έψαχνα για κάτι καινούριο — κάτι σαν ανατροπή." Ωστόσο, ο Τζάκμαν σημείωσε πως η μουσική του *Εμφυλίου Πολέμου* είναι πιο συμφωνική και ορχηστρική σε σχέση με του *Στρατιώτη του Χειμώνα*.

## Λίστα κομματιών

### Επιπλέον μουσική
Ένα επιπρόσθετο τραγούδι, το «Left Hand Free» απο το συγκρότημα Alt-J, συμπεριλαμβάνεται στην ταινία, αλλά δεν συμπεριλήφθηκε στο soundtrack άλμπουμ. Το τραγούδι ακούγεται στη σκηνή όπου ο Πίτερ Πάρκερ/Spider-Man εμφανίζεται για πρώτη φορά στην ταινία, καθώς και κατά τη διάρκεια της σκηνής των τίτλων τέλους.

## Υποδοχή

Η σελίδα *Filmtracks* βαθμολόγησε το soundtrack με 3/5 επισημαίνοντας πως «[ε]νώ ο Τζακμαν έχει αποδείξει την ικανότητά του να επενδύει μουσικά διάφορα είδη ταινιών μέσα στα χρόνια, η μουσική του για τις υπερηρωικές ταινίες των X-MEN και του Captain America δεν κατάφερε να φτάσει τη μουσική άλλων συνθετών όπως των Μπράιαν Τάιλερ, Πάτρικ Ντόιλ, Ντάνι Έλφμαν, Άλαν Σιλβέστρι ή Κρίστοφ Μπεκ», καταλήγοντας πως το αποτέλεσμα είναι «ένα χάος από σκόρπιες ιδέες» και η μουσική «άψυχη, χωρίς πίστη, αποστολή ή φιλοδοξία». Ο Τζέιμς Σάουθολ από τη σελίδα *Movie Wave*, βαθμολόγησε το soundtrack επίσης με 3/5, σημειώνοντας πως «η μουσική του Τζάκμαν δεν είναι ακριβώς σπουδαία, αλλά στυλιστικά απέχει πάρα πολύ από [την προηγούμενη ταινία], με την καλή έννοια», καταλήγοντας: «Είναι όλα πολύ κομψά και είναι κρίμα που η έλλειψη σταθερής θεματικής βάσης, το μεγάλο του ελάττωμα, είναι τόσο θεμελιώδες».

### Charts

## Παραπομπές


Κατηγορία:Άλμπουμ του 2016
Κατηγορία:Soundtracks της Τρίτης Φάσης του Κινηματογραφικού Σύμπαντος της Marvel
Κατηγορία:Captain America (σειρά ταινιών)
Rurouni Kenshin

Το **Rurouni Kenshin** (*Wandering samurai*) είναι μια shonen anime σειρά που βασίζεται στο manga του Νομπουχίρο Γουατσούκι. Εκτός από μια ταινία δημιουργήθηκαν επίσης δύο πρωτότυπες σειρές (OVA).  

Η σειρά έχει προβληθεί στην Ελλάδα με ελληνική μεταγλώττιση. 

## Πλοκή
Ο Kenshin Himura ένας σαμουράι, ήταν ένας δολοφόνος κατά την περίοδο της επανάστασης. Με τη λήξη της επανάστασης παίρνει όρκο ότι δεν πρόκειται να ξανά σκοτώσει κανέναν κι θα άφηνε τους εχθρούς του να υποφέρουν. Έτσι αρχίζει να περιπλανιέται στην Ιαπωνία για να προστατέψει αθώους και να εξιλεωθεί από τα λάθη του παρελθόντος.

## Reboot
Το 2023 κυκλοφόρησε μία καινούργια σειρά η οποία θα ήταν πιο πιστή στο κόμικ.Την προσαρμογή ανέλαβε το στούντιο Lidenfilms.

Έκανε την πρεμιέρα της τον Ιούλιο του 2023 και ολοκληρώθηκε τον Δεκέμβριο της ίδιας χρονιάς με 24 επεισόδια.Το πρώτο μέρος της δεύτερης σεζόν έκανε την πρεμιέρα της τον Οκτώβριο του 2024.

Το δεύτερο μέρος της δεύτερης σεζόν θα κάνει την πρεμιέρα της τον Ιανουάριο του 2025.

## Καστ
*Richard Hayworth
*Dorothy Melendrez
*Elyse Floyd
*Lex Lang

## Ελληνική μεταγλώττιση
*Στέλιος Καλαθάς
*Θέμης Ψυχογιός
*Έμυ Στυλιανίδου
*Γιάννης Παπαϊωάννου
*Κλεοπάτρα Ροντήρη
*Ντίνος Σούτης

Κατηγορία:Σειρές anime
Κατηγορία:Manga του 1994
Βίκτωρ της Νεαπόλεως

Ο **Βιττόρε** () ήταν επίσκοπος της Νεαπόλεως στα τέλη του 5ου αιώνα. Τιμάτε ως άγιος από την Ρωμαιοκαθολική εκκλησία στις 8 Φεβρουαρίου.

## Βιογραφία
Δεν είναι πολλά γνωστά για την ζωή του Αγίου Βιττόρε. Ήταν επίσκοπος της Νάπολης για 11 χρόνια επί Πάπα Γελάσιου Α΄ και αυτοκράτορα Ζήνων.

Κατά την θητεία του στην επισκοπή της Νεαπόλεως αναφέρεται το χτίσιμο τριών βασιλικών στην Νάπολη.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 5ου αιώνα
Κατηγορία:Άγιοι της Ρωμαιοκαθολικής Εκκλησίας
Στέφανος Α΄ της Νεαπόλεως (επίσκοπος)

Ο **Στέφανος** , (ιταλικά : Stefano, λατινικά : Stephanus) ήταν επίσκοπος της Νεαπόλεως στα τέλη του 5ου αρχές 6ου αιώνα. Τιμάτε ως άγιος από την Ρωμαιοκαθολική εκκλησία στις 11 Απριλίου.

## Βιογραφία
Ο Στέφανος ενθρονίστηκε επίσκοπος Νεαπόλεως τον Φεβρουάριο του 498 επί παπών Αναστασίου Β΄ και Σύμμαχου και επί αυτοκράτορα Αναστασίου Α΄. Ήταν επίσκοπος Νεαπόλεως για 15 έτη και δύο μήνες.

Κατά την εποχή του σχίσματος της Ρωμαιοκαθολικής εκκλησίας του Αντίπαπα Λαυρέντιου ο Στέφανος πήρε μέρος στις συνόδους της Ρωμαϊκής εκκλησίας όπου καταδίκασαν τον Λαυρέντιο. Τις πράξεις των αυτών των συνόδων υπέγραψαν οι επίσκοποι που ήταν παρόντες εκεί και μεταξύ αυτών ο επίσκοπος Νεάπολης.

Ο Στέφανος ανακατασκεύασε τον ναό του Σωτήρος όπου έπειτα από χρόνια πήρε το όνομα του. Μετά τον θάνατο του τάφηκε στον ναό του Αγίου Σακραμέντο, το σκήνωμα του βρίσκεται και σήμερα εκεί.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 6ου αιώνα
Κατηγορία:Άγιοι της Ρωμαιοκαθολικής Εκκλησίας
Τυρνυάουζ

Η **Τυρνυάουζ** (ρωσικά: Тырныауз) είναι ρωσική πόλη και το διοικητικό κέντρο του διαμερίσματος Ελμπρούς της Δημοκρατίας της Καμπαρντίνο-Μπαλκάριας, η οποία βρίσκεται στον κεντρικό δρόμο που οδηγεί προς την περιοχή της κοιλάδας του Άνω Μπακσάν και στην κύρια διαδρομή αναρρίχησης για το όρος Ελμπρούς. Σύμφωνα με την απογραφή του 2010, έχει πληθυσμό 21.000 κατοίκους. Η Τυρνυάουζ είναι η μεγαλύτερη πόλη στην κοιλάδα Μπακσάν και ένα κύριο σημείο παροχής προμηθειών για τα ταξίδια στην περιοχή του Ελμπρούς.

## Δημογραφικά στοιχεία
Πληθυσμός: 21.000 (Απογραφή 2010)· 21.092 (Απογραφή 2002)· 30.778 (Απογραφή 1989).

### Εθνοτική σύνθεση
Από την Απογραφή του 2002, η εθνοτική κατανομή του πληθυσμού ήταν:
* Μπαλκάροι: 47,3%
*Ρώσοι: 25,3%
*Καμπαρντιανοί: 16,1%
*Ουκρανοί: 1,4%
*Οσσέτιοι: 1,0%
*Άλλες εθνότητες: 8,9%

## Παραπομπές


Κατηγορία:Πόλεις της Ρωσίας
Άκης Κατσουπάκης

Ο **Άκης Κατσουπάκης** είναι Έλληνας μουσικός, ενορχηστρωτής και παραγωγός δίσκων. Το πιο αναγνωρισμένο εμπορικά άλμπουμ του (ενορχήστρωση και επιμέλεια παραγωγής) είναι το  του Σωκράτη Μάλαμα (2000).   

Η δουλειά του στη δισκογραφία περιλαμβάνει την ενορχήστρωση δίσκων που έχουν βραβευθεί ως πλατινένιοι και χρυσοί (Ελευθερία Αρβανιτάκη – *Όλα Στο Φως*)    – (Γιώργος Νταλάρας – )  .

Επίσης ενορχηστρώνει για ζωντανές εμφανίσεις για μικρές και μεγάλες ορχήστρες, συνδυάζοντας συχνά τη χρήση κλασικών και παραδοσιακών οργάνων με ηλεκτρονικά στοιχεία.

## Βιογραφία
Γεννήθηκε και μεγάλωσε στη Θεσσαλονίκη. Σπούδασε πρώτα το σύστημα Electone, και μετά πιάνο και ανώτερα θεωρητικά στο Μακεδονικό Ωδείο Θεσσαλονίκης. Αργότερα παρακολούθησε μαθήματα τζαζ θεωρίας, τζαζ πιάνου και σεμινάρια ηλεκτρονικής μουσικής (ICMC '97).  

Εργάζεται ως επαγγελματίας μουσικός  από το 1989. Αφού έπαιξε με πολλά συγκροτήματα, το 1994 εντάχθηκε στο συγκρότημα Μάσκες, , ένα από τα κύρια συγκροτήματα της λεγόμενης Εναλλακτικής ροκ σκηνής της Θεσσαλονίκης.  

Το 1995 ξεκίνησε την ενορχήστρωση και παραγωγή για την δισκογραφία, ενώ αργότερα και ενορχήστρωση - διεύθυνση για συναυλίες, από ροκ σχήματα μέχρι μικρές συμφωνικές ορχήστρες συνεργαζόμενος με πολλά από τα μεγαλύτερα εγχώρια ονόματα.  

Στη δισκογραφία εμφανίζεται επίσης ως ενορχηστρωτής εγχόρδων,   ηχολήπτης,  προγραμματιστής,  μηχανικός μίξης  και mastering engineer. 

Η πρώτη του εμφάνιση στη δισκογραφία ήταν το (δικής του σύνθεσης) «Παλιά Μου Γειτονιά» του Πασχάλη το 1995, ενώ το πρώτο του στούντιο άλμπουμ ως ενορχηστρωτής και παραγωγός ήταν το *Zilion* (1997). 

## Συνεργασίες

* Χάρις Αλεξίου
* Ελευθερία Αρβανιτάκη
* Ανδριάνα Μπάμπαλη
* Μαρία Βουμβάκη 
* Πέτρος Γαϊτάνος
* Στάθης Δρογώσης
* Δημήτρης Ζερβουδάκης
* Γιάννης Κότσιρας
* Σωκράτης Μάλαμας
* Λαυρέντης Μαχαιρίτσας
* Δημήτρης Μητροπάνος 
* Θάνος Μικρούτσικος
* Δημήτρης Μπάσης
* Γιώργος Νταλάρας
* Ορφέας Περίδης
* Νίκος Πορτοκάλογλου
* Διονύσης Σαββόπουλος 
* Μπάμπης Στόκας
* Ελένη Τσαλιγοπούλου
* Τάνια Τσανακλίδου 
* Θεοδοσία Τσάτσου
* Cayetano  

## Παραπομπές
 

## Εξωτερικοί σύνδεσμοι
* Λίστα με ενορχηστρώσεις για δισκογραφία
* Άκης Κατσουπάκης στο discogs

Κατηγορία:Έλληνες μουσικοί παραγωγοί
Κατηγορία:Έλληνες μουσικοί
Μάγδα Γιαννίκου

Η **Μάγδα Γιαννίκου** (Αθήνα, 27 Ιανουαρίου 1981) είναι ελληνικής καταγωγής συνθέτρια, τραγουδίστρια, πιανίστρια, ακορντεονίστρια και ηθοποιός φωνής.

## Βιογραφία
Η Γιαννίκου γεννήθηκε στις 27 Ιανουαρίου 1981 στην Αθήνα. Δίδαξε σε ελληνικά δημοτικά σχολεία και συνέθεσε μουσική για τηλεοπτικές και θεατρικές παραγωγές στην Αθήνα. Στην Ελλάδα συμμετείχε σε περισσότερες από 50 παιδικές παραγωγές και ξεκίνησε την εκπαίδευσή της στην κλασική μουσική και την τζαζ. Η Γιαννίκου αποφοίτησε από το Εθνικό Ωδείο της Ελλάδος με άριστα. Σπούδασε επίσης στο Ωδείο Φίλιππος Νάκας στην Αθήνα.

Η Γιαννίκου συνέχισε τις σπουδές της στο Μουσικό Κολέγιο Μπέρκλι στη Βοστώνη της Μασαχουσέτης στις Η.Π.Α., όπου αποφοίτησε το 2008.

## Καριέρα
Τη δεκαετία του 2000, η Γιαννίκου ερμήνευσε τα τραγούδια τίτλων αρχής σε δημοφιλές παιδικές τηλεοπτικές σειρές της εποχής: «Digimon», «One Piece», «Μπομπ ο Μάστορας» και «Οι Τριδυμούλες».
Το 2010, η Γιαννίκου σχημάτισε τους Banda Magda, ένα συγκρότημα με έδρα τη Νέα Υόρκη. Η πολύγλωσση μουσική τους είναι επηρεασμένη από λατινοαμερικάνικα στιλ (όπως η σάμπα), τα γαλλικά σανσόν και η ελληνική λαϊκή μουσική. Οι Banda Magda έχουν περιοδεύσει σε 22 χώρες. Το άλμπουμ τους *Amour, t'es la?* (2013) έφτασε στο #9 στα Top World Music Albums του Billboard.

### Φιλμογραφία
Η Γιαννίκου έχει συνθέσει μουσική για πολλές ταινίες και για μια τηλεοπτική εκπομπή: 

* 2014: *Watchers of the Sky*
* 2012: *Louie*
* 2011: *Natural Selection (Φυσική επιλογή)*
* 2010: *La tropa de trapo en el país donde siempre brilla el sol*

## Παραπομπές


## Εξωτερικοί σύνδεσμοι

* Βιογραφικό (επίσημος ιστότοπος Banda Magda) 
* Κριτική συναυλίας Banda Magda (WGBH.com, 2017)

Κατηγορία:Έλληνες μουσικοί
Κατηγορία:Έλληνες συνθέτες
Κατηγορία:Ελληνίδες ηθοποιοί φωνής
Κατηγορία:Ελληνίδες τραγουδίστριες
Σκάλα Συκαμιάς Λέσβου

Η **Σκάλα Συκαμιάς**, **Συκαμινέας** ή **Σκαμιάς** είναι παραθαλάσσιος οικισμός στη Λέσβο. Σύμφωνα με το πρόγραμμα Καποδίστριας ανήκε στον Δήμο Μηθύμνας, με το πρόγραμμα Καλλικράτης στον Δήμο Λέσβου, ενώ σήμερα σύμφωνα με το πρόγραμμα Κλεισθένης Ι ανήκει στο Δήμο Δυτικής Λέσβου. Σύμφωνα με την απογραφή του 2011 έχει 140 κατοίκους. Είναι κτισμένη σε υψόμετρο 5 μέτρα.

## Γεωγραφικά και ιστορικά στοιχεία
Η Σκάλα είναι επίνειο της Συκαμιάς και βρίσκεται στις βόρειες όχθες του νησιού. Είναι ο βορειότερος οικισμός του νησιού. Η Σκάλα απέχει περίπου 2,5 χιλιόμετρα από την Συκαμιά και 51 από την Μυτιλήνη. Μέχρι τις αρχές του 20ού αιώνα στην Σκάλα κατοικούσαν ψαράδες και μερικοί μουσουλμάνοι. Μετά την ανταλλαγή πληθυσμών το 1923 κοντά στη Σκάλα εγκαταστάθηκαν πρόσφυγες, δημιουργώντας τον Συνοικισμό.

Η πορεία του πληθυσμού σύμφωνα με τις απογραφές:

## Σημεία ενδιαφέροντος
thumb|Η Παναγία Γοργόνα|αριστερά
Το κύριο χαρακτηριστικό του οικισμού είναι ο ναός της Παναγίας Γοργόνας, ένα μικρό εξωκκλήσι κτισμένο πάνω σε ένα βράχο στο λιμάνι της Σκάλας. Το όνομα οφείλεται στην λαϊκή τοιχογραφία που απεικόνιζε την Παναγία με ουρά γοργόνας, η οποία όμως πλέον δεν σώζεται. Ο βράχος πάνω στον οποίο είναι κτισμένη η εκκλησία είναι γνωστή ως ράχτα.

Μέσα στον οικισμό βρίσκεται η πλατεία, η οποία περιβάλλεται από καταστήματα εστίασης. Σε αυτήν βρίσκεται μια μουριά μεγάλης ηλικίας η οποία είναι γνωστή ως η μουριά του Μυριβήλη, επειδή εκεί καθόταν ο Στράτης Μυριβήλης. Στην πλατεία βρισκόταν και ένας μεγάλος πλάτανος στις ρίζες του οποίου ανέβλυζε νερό. Ο πλάτανος αυτός έγινε γνωστός το 2015-16, εν μέσω της μεταναστευτικής κρίσης, καθώς κάτω από αυτόν οργανώθηκε η ομάδα αλληλεγγυών «platanos refugee solidarity». Ο κορμός του πλατάνου έσπασε από τον αέρα τον Ιούλιο του 2019. Μπροστά από τον πλάτανο βρίσκεται παραλία, γνωστή ως Πλάτανος. Στην άλλη πλευρά του οικισμού βρίσκεται η παραλία Καγιά με άμμο και μικρά βοτσαλάκια.

## Οικονομία
Η οικονομία του χωριού βασίζεται στην αλιεία και στην καλλιέργεια ελιάς. Άλλα προϊόντα της περιοχής είναι τα αμυγδαλωτά, οι χάχλες (μορφή τραχανά σε σχήμα κούπας), ούζο, κεραμικά και ήδη λαϊκής τέχνης. Στην πλατεία της Σκάλας και στην παραλία της Καγιάς λειτουργούν ταβέρνες που ειδικεύονται στα θαλασσινά. Στη Σκάλα λειτουργούν, όσον αφορά το 2015, δύο ξενοδοχεία και ενοικιαζόμενα δωμάτια. Διαθέτει αλιευτικό καταφύγιο.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Γκρέτα Φέρουσιτς

Η **Γκρέτα Φέρουσιτς Βάινφελντ** (*Greta Ferušić Weinfeld* ; 26 Ιουνίου 1924 - 24 Ιανουαρίου 2022) ήταν Βόσνια ακαδημαϊκός και κοσμήτορας στο Τμήμα Αρχιτεκτονικής στο Πανεπιστήμιο του Σεράγεβο. Ήταν η μόνη Βόσνια που επέζησε από το Άουσβιτς και το μοναδικό άτομο στον κόσμο που επέζησε τόσο από το Άουσβιτς όσο και από την πολιορκία του Σεράγεβο.

## Βιογραφία
Η Φέρουσιτς γεννήθηκε και μεγάλωσε στο Νόβι Σαντ, από μια οικογένεια Εβραίων. Ήταν 14 ή 15 ετών όταν η ίδια, οι γονείς της, δυο θείες και ένας θείος της στάλθηκαν τον Απρίλιο 1944 στο Άουσβιτς. Όταν το στρατόπεδο απελευθερώθηκε από τον Κόκκινο Στρατό στις 27 Ιανουαρίου 1945, η Φέρουσιτς ζύγιζε 33 κιλά (73 λίβρες). Ήταν το μοναδικό μέλος της οικογένειάς της που επέζησε του Ολοκαυτώματος.

## Μετά το Ολοκαύτωμα
Μετά το Ολοκαύτωμα, η Φέρουσιτς επέστρεψε στην Γιουγκοσλαβία και ξεκίνησε να σπουδάζει αρχιτεκτονική στο Βελιγράδι και αργότερα στο Παρίσι. Μετά το πέρας των σπουδών της, επέστρεψε στην Γιουγκοσλαβία όπου παντρεύτηκε τον Σέιντ Φέρουσιτς, έναν Βόσνιο της κοσμικής τάξης, και μετακόμισε στην πόλη του το Σεράγεβο το 1952. Έγινε βοηθητικό διδακτικό προσωπικό στο Πανεπιστήμιο του Σεράγεβο όπου συνέχισε επίσης τις σπουδές της. Αργότερα έγινε η πρώτη γυναίκα που αποφοίτησε από εκεί. Μετά την αποφοίτησή της, έγινε καθηγήτρια στο Τμήμα Αρχιτεκτονικής και αργότερα πρύτανης στο ίδιο τμήμα ενώ διηύθυνε αρκετά έργα υποδομών.

## Θάνατος
Η Φέρουσιτς πέθανε στις 24 Ιανουαρίου 2022, σε ηλικία 97 ετών.

## Παραπομπές


## Εξωτερικοί σύνδεσμοι
*παράθεμα
*Βιογραφία στο Εβραϊκό Φεστιβάλ Κινηματογράφου

Κατηγορία:Βόσνιοι
Κατηγορία:Επιζήσαντες του στρατοπέδου συγκέντρωσης του Άουσβιτς
Πορτογαλικές βουλευτικές εκλογές 2022

Στις 30 Ιανουαρίου 2022 διεξήχθησαν **πρόωρες βουλευτικές εκλογές στην [[Πορτογαλία]]**, για να εκλεγούν τα 230 μέλη της Συνέλευσης της Δημοκρατίας.

Οι εκλογές διεξήχθησαν πρόωρα επειδή δύο αριστερά κόμματα, το Αριστερό Μπλοκ και το Κομμουνιστικό Κόμμα, συμμάχησαν με δεξιά κόμματα για να μην εγκριθεί το σχέδιο προϋπολογισμού του Πρωθυπουργού Αντόνιο Κόστα για το 2022. Συνεπώς η Συνέλευση διαλύθηκε. Μία εβδομάδα μετά, στις 4 Νοεμβρίου 2021, ο Πρόεδρος Μαρτσέλο Ρεμπέλο ντε Σόουζα προκήρυξε τις τρέχουσες πρόωρες εκλογές.

Οι κάλπες άνοιξαν από τις 8 το πρωί μέχρι τις 8 το βράδυ για τους ψηφοφόρους, ενώ γύρω στους 285.000 ψήφισαν νωρίτερα, στις 23 Ιανουαρίου. Ψήφισαν 5.389.705 πολίτες σε σύνολο 9.298.390 εγγεγραμμένων (57,96%). Το Σοσιαλιστικό Κόμμα του νυν πρωθυπουργού Αντόνιο Κόστα κέρδισε μια απροσδόκητη απόλυτη πλειοψηφία στη Συνέλευση της Δημοκρατίας, τη δεύτερη στην ιστορία της.

## Εκλογικό σύστημα
Η Συνέλευση της Δημοκρατίας αποτελείται από 230 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Το εκλογικό σύστημα είναι αναλογική εκπροσώπηση από πολυεδρικές εκλογικές περιφέρειες. Η κατανομή των εδρών γίνεται με μέθοδο Ντ'Οντ.

Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες, ηλικίας άνω των 18 ετών.
μικρογραφία|331x331εσ|Ενδεικτικό ψηφοδέλτιο. Οι εκλογείς πρέπει να βάλουν σταυρό προτίμησης σε ένα κόμμα.|καθόλου

## Συμμετοχές: Πολιτικά κόμματα – συμμαχίες

[μικρογραφία|Η εγχώρια προσέλευση στις εκλογές ανά δήμο. Η μικρότερη ήταν 25,8% στο Ριμπέιρα Γκράντε ([Αζόρες) και η μεγαλύτερη ήταν 68,12% στη Βίλα ντε Ρέι (Καστέλο Μπράνκο).]]

## Αποτελέσματα

## Παραπομπές

Κατηγορία:Εκλογές του 2022
Κατηγορία:Εκλογές στην Πορτογαλία
Πύργος Καζάρμα στον Καϊάφα Ηλείας

Ο **Πύργος Καζάρμα** ή **Πύργος Καϊάφα** ή **Καζάρμα** (η) είναι παραθαλάσσιος πυργίσκος που βρίσκεται στην παραλία Καϊάφα ανάμεσα στην Κρέστενα και την Ζαχάρω. Εικάζεται ότι πρόκειται για οχυρωματικό έργο που κατασκευάστηκε κατά τη διάρκεια της Βενετοκρατίας στην Πελοπόννησο για την αποτροπή επιθέσεων από πειρατές.

Η **Καζάρμα** αφέθηκε στο πέρασμα των χρόνων χωρίς προστασία από τις φθορές, με αποτέλεσμα να καταρρεύσει μέρος της. Έπειτα από κινητοποίηση των ντόπιων για την ανάδειξη του ζητήματος και της σημασίας της συντήρησης του φρουρίου, οι αρμόδιοι φορείς άρχισαν να ανταποκρίνονται το 2019. Σύμφωνα με τοπική εφημερίδα, μόλις το 2021 δρομολογήθηκαν τελικά οι αναγκαίες ενέργειες για τη στερέωση του πύργου προκειμένου να αποτραπεί ο κίνδυνος κατάρρευσης.

## Παραπομπές


Κατηγορία:Κάστρα της Ηλείας
Ψίνια Λέσβου

Τα **Ψίνια** είναι πεδινός οικισμός της Ερεσού στη δυτική Λέσβου και την Περιφερειακή Ενότητα Λέσβου. Βρίσκεται δίπλα και δυτικά από τη Σκάλα Ερεσού σε υψόμετρο 2 μέτρα. Απέχει 3,5 χλμ. Ν. από την Ερεσό, 46 χλμ. Δ.-ΝΔ. από την Καλλονή (έδρα του δήμου) και 85 χλμ. Δ. από την Μυτιλήνη. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Ερεσού του δήμου Ερεσού - Αντίσσης. Σύμφωνα με το Πρόγραμμα «Καλλικράτης» και την τροποποίηση του άρθρου 1  μαζί με την Ερεσό, την Σκάλα Ερεσού, τον Χριστό και τα Χλιαρά αποτελούν τη δημοτική κοινότητα Ερεσού που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 απογράφησαν 70 κάτοικοι.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Μάχη του Σασιρέτι

Η **Μάχη του Σασιρέτι** (   ) έλαβε χώρα το 1042 στο χωριό Σασιρέτι στη σημερινή περιοχή Σίντα Καρτλι, κοντά στην πόλη Κάσπι, κατά τη διάρκεια του εμφυλίου πολέμου στο Βασίλειο της Γεωργίας. Είχε ως αποτέλεσμα την αποφασιστική ήττα του στρατού του βασιλιά Βαγκράτ Δ' από τον επαναστάτη φεουδάρχη Λιπαρίτ Δ', δούκα του Κλδεκάρι .

## Ιστορία
Μια κόντρα μεταξύ του Μπαγκράτ Δ΄ και του πρώην στρατηγού του, Λιπαρίτ Μπαγκβάσι, ισχυρού δούκα του Κλντεκάρι, ξέσπασε κατά τη διάρκεια της εκστρατείας τους εναντίον της γεωργιανής πόλης Τιφλίδας (1037–1040), η οποία εκείνη την εποχή διοικούνταν από Άραβες εμίρηδες . Ο βασιλιάς, συμβουλευόμενος από τους αντιπάλους του Λιπαρίτ, έκανε ειρήνη με τον Εμίρη Αλί ιμπν Τζαφάρ, ορκισμένο εχθρό του δούκα, το 1040. Σε αντίποινα, ο Λιπαρίτ επαναστάτησε και προσπάθησε να βάλει τον Δημήτριο, τον ετεροθαλή αδερφό του Βαγράτ, στο θρόνο της Γεωργίας. Ωστόσο, δεν είχε επιτυχία και τελείωσε τις εχθροπραξίες με τον Βαγράτ, λαμβάνοντας τον τίτλο του Μεγάλου Δούκα του Κάρτλι, αλλά εγκατέλειψε τον γιο του, Ιωάννη, ως όμηρο του βασιλιά. Σύντομα ο Λιπαρίτ ξεσηκώθηκε και πάλι σε εξέγερση, ζητώντας τη Βυζαντινή βοήθεια. Υποστηριζόμενος από μια βυζαντινή δύναμη και έναν στρατό του Καχέτι (βασίλειο στην ανατολική Γεωργία), απελευθέρωσε τον γιο του και κάλεσε ξανά τον υποκριτή πρίγκιπα Δήμητριο να στεφθεί βασιλιάς. Ο τελευταίος πέθανε στην αρχή του πολέμου, αλλά ο Λιπαρίτ συνέχισε να πολεμά τις δυνάμεις του βασιλιά.

Ο βασιλικός στρατός που διοικούσε ο βασιλιάς Μπαγκράτ ενώθηκε με ένα απόσπασμα των Βαράγγων 1000 ανδρών, πιθανώς μια υποδιαίρεση της ισχυρής αποστολής των 3.000 ανδρών του Σουηδού Βίκινγκ Ίνγκβαρ του Πολυταξιδεμένου . Σύμφωνα με ένα παλιό γεωργιανό χρονικό, είχαν αποβιβαστεί στο Μπάσι, ένα μέρος στις εκβολές του ποταμού Ριόνι, στη Δυτική Γεωργία.

Οι δύο στρατοί έδωσαν μια αποφασιστική μάχη κοντά στο χωριό Σασιρέτι, στην ανατολική Γεωργία, την άνοιξη του 1042. Ο Ίνγκβαρ και οι Βάραγγοι φόρτωσαν τη δύναμη των ανταρτών προτού ο βασιλιάς Βαγράτ προλάβει να εδραιώσει τον στρατό του, αναγκάζοντάς τον να συμμετάσχει στην επίθεση χωρίς καμία στρατηγική. Σε σκληρή μάχη, ο βασιλικός στρατός ηττήθηκε και υποχώρησε προς τα δυτικά. Ο Ίνγκβαρ και πολλοί από τους άνδρες του συνελήφθησαν αλλά αργότερα αφέθηκαν ελεύθεροι από τον Λίπαριτ.  Κάθε αιχμάλωτος βασιλικός από την άλλη πλευρά βασανίστηκε και ακρωτηριάστηκε. Ωστόσο, πολλοί από τους Βίκινγκς, συμπεριλαμβανομένου του Ίνγκβαρ, δεν επέζησαν βαδίζοντας πέρα από το Κουτάισι καθώς υπέκυψαν στην ασθένεια. Ο ηγέτης των ανταρτών προχώρησε στην κατάληψη του βασικού φρουρίου του Αρντανούτς, και έτσι έγινε ο εικονικός κυρίαρχος των νότιων και ανατολικών επαρχιών της Γεωργίας. Ηττημένος στη μάχη, ήταν μέχρι το 1059 όταν ο Βαγκράτ Δ' μπόρεσε να αποκαταστήσει την εξουσία του στο βασίλειο, αναγκάζοντας τον αποστάτη Δούκα Λιπαρίτ σε εξορία στην Κωνσταντινούπολη.

## Παραπομπές


Κατηγορία:Μάχες της Βυζαντινής Αυτοκρατορίας
Πόχης Λέσβου

Ο **Πόχης** ή η **Πόχη** ή ο **Άγιος Ιωάννης** είναι βραχονησίδα της Λέσβου στο βόρειο Αιγαίο, η οποία βρίσκεται πολύ κοντά στα βορειοδυτικά παράλια του νησιού, ανάμεσα στο ακρωτήριο Πλωρί (στα δυτικά) και το ακρωτήριο Φουρνιά (στα ανατολικά). Αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Αντίσσης του τότε δήμου Ερεσού - Αντίσσης και σύμφωνα με την απογραφή 2011 δεν έχει κατοίκους.

## Παραπομπές


Ποχης
Κατηγορία:Λέσβος
Κατηγορία:Δήμος Δυτικής Λέσβου
Πολίσκε

Το **Πολίσκε** (ουκρανικά: Поліське) είναι εγκαταλελειμμένος οικισμός και πρώην πόλη στη Ζώνη Αποκλεισμού του Τσερνόμπιλ, μέρος της περιφέρειας Κιέβου της Ουκρανίας. Βρίσκεται στον ποταμό Ουζ και ήταν το διοικητικό κέντρο της επαρχίας Πολίσκε (ραγιόν). Ωστόσο, αργότερα η πόλη αφαιρέθηκε από το μητρώο καθώς ερημώθηκε πλήρως καθώς βρισκόταν στη ζώνη απομόνωσης. Ενώ το 1986 είχε πληθυσμό περίπου 12.000 κατοίκους, αυτήν τη στιγμή ζουν εκεί περίπου 20 άτομα, οι λεγόμενοι *σαμοσέλι* («αυτοέποικοι»).

## Γεωγραφία
Το Πολίσκε βρίσκεται στη βορειοδυτική γωνία της περιφέρειας Κιέβου, στα σύνορα με την Περιφέρεια Ζιτόμιρ, και αποτελεί μέρος της φυσικής περιοχής της Πολεσίας και απέχει 27 χλμ. από τα σύνορα με τη Λευκορωσία. Διασχίζεται από τον περιφερειακό αυτοκινητόδρομο P02 Όβρουτς-Κίεβο (135 χλμ νότια). Η πόλη βρίσκεται μεταξύ της Βίλτσα (17 χλμ βόρεια) και του Κρασιάτιτσι (27 χλμ νότια).  Απέχει 41 χλμ από το Ναρόντιτσι, 53 από το Όβρουτς και το Ιβάνκοβ, 58 από το Πρίπιατ και 65 από το Τσερνόμπιλ.

## Παραπομπές


Κατηγορία:Πόλεις της Ουκρανίας
Μονή Αγίου Ιωάννου Θεολόγου Λέσβου

Η **Μονή Αγίου Ιωάννου Θεολόγου** ή **Μονή Υψηλού** είναι ανδρώο μοναστήρι το οποίο βρίσκεται στο δυτικό τμήμα της Λέσβου σε απόσταση περίπου 6 χλμ. Δ. από την Άντισσα, 37 χλμ. δυτικά από την Καλλονή και 76 χλμ. Δ.-ΒΔ. από την πόλη της Μυτιλήνης. Είναι κτισμένη στην κορυφή του όρους Όρδυμνος σε υψόμετρο 634 μέτρα. Το μοναστήρι είναι αφιερωμένο στον Άγιο Ιωάννη Θεολόγο του οποίου η μνήμη τιμάται στις 8 Μαίου. Θεωρείται το αρχαιότερο μοναστήρι του νησιού και από το 1964 έχει κηρυχθεί ως ιστορικό διατηρητέο μνημείο. Κτίστηκε την περίοδο του Βυζαντίου, πριν το 800, από τον Όσιο Θεοφάνη της Σιγριανής όπως μαρτυρείται σε Πατριαρχικό Γράμμα του 1331. Κατά τους υστεροβυζαντινούς χρόνους πιστεύεται ότι είχε εγκαταλειφθεί. Σύμφωνα με την παράδοση ονομαζόταν «Μονή Κόρακος» η οποία μετονομάστηκε σε «Μονή Ζήσυρα» την περίοδο της Τουρκοκρατίας. Διασώζονται μόνο λίγα στοιχεία  από τη βυζαντινή φάση της μονής ενώ θεωρείται ότι την περίοδο των ύστερων βυζαντινών χρόνων είχε εγκαταλειφθεί και ερημώσει. Ακμάζει ξανά στους μεταβυζαντινούς χρόνους, αλλά στη συνέχεια καταστράφηκε από φωτιά. Το υπάρχον καθολικό της κτίστηκε το 1832 και είναι ενταγμένο σε τυπικό μοναστηριακό συγκρότημα, που αναπτύσσεται περιμετρικά του καθολικού. Ιδιαίτερο ενδιαφέρον παρουσιάζει το σκευοφυλάκιο και η βιβλιοθήκη χειρογράφων της.αριστερά|μικρογραφία|265x265px|Το προαύλιο της Μονής Υψηλού

## Διοικητικά στοιχεία
Αναφέρεται επίσημα για πρώτη φορά το 1940 να απογράφεται στην τότε κοινότητα Αντίσσης. Σύμφωνα με το Πρόγραμμα «Καλλικράτης» και την τροποποίηση του άρθρου 1 ανήκει στη δημοτική κοινότητα Αντίσσης που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 απογράφησαν 19 μοναχοί.

## Εξωτερικοί σύνδεσμοι

* Μονή Αγίου Ιωάννη του Θεολόγου (Μονή Υψηλού) στο https://www.youtube.com/
* Η ιστορία της μονής  από τον ιστότοπο της Μητρόπολης Μυτιλήνης 
* Οπτικοποίηση της Μονής Αγίου Ιωάννη Θεολόγου Υψηλού στη Λέσβο από το Ιδρυματικό Αποθετήριο HELLANICUS

## Παραπομπές


Κατηγορία:Μοναστήρια
Κατηγορία:Λέσβος
Κατηγορία:Δήμος Δυτικής Λέσβου
Κακοκαιρία Ελπίς

[thumb|right|Έντονη [χιονόπτωση στα Σεπόλια.]]
[thumb|right|Μερική χιονόστρωση στην [Αργολίδα.]]

Η **Κακοκαιρία «Ελπίς»** ήταν ένα ακραίο καιρικό σύστημα που διήρκεσε από τις 23 Ιανουαρίου 2022 έως τις 26 Ιανουαρίου 2022 και προκάλεσε κύμα ψύχους στην Ελλάδα και στην Τουρκία (όπου επλήγη κυρίως η Κωνσταντινούπολη). Ειδικότερα στην Ελλάδα, το καιρικό σύστημα έπληξε κυρίως την Αττική, την Εύβοια, τις Κυκλάδες και την Κρήτη, φέρνοντας χιονοκαταιγίδες και χαμηλές θερμοκρασίες, καθώς ο υδράργυρος έφθασε έως και τους -18,1 βαθμούς Κελσίου και η χιονόστρωση έως τους 70 πόντους το μέγιστο.

## Επιπτώσεις
Λόγω της σφοδρής χιονόπτωσης σε ολόκληρη την Αθήνα και έλλειψης συντονισμού (σημειώθηκε αναθεώρηση της τελευταίας στιγμής από τους μετεωρολόγους στην πρόγνωση του ύψους της χιονόστρωσης μέσα στην Αθήνα, σε υψηλότερα επίπεδα από τα αρχικώς αναμενόμενα, αλλά δεν υπήρξε έγκαιρη ενημέρωση στην Τροχαία Αστυνομία για το τελικό ύψος της χιονόστρωσης και έτσι δεν διατάχτηκε απαγόρευση κυκλοφορίας), εγκλωβίστηκαν πάνω από 5.000 οχήματα στην Αττική Οδό για πάνω από 30 ώρες με πάνω από 1.500 πυροσβέστες και 4.000 αστυνομικοί, με τη βοήθεια των Ενόπλων Δυνάμεων, να συνδράμουν στον απεγκλωβισμό. Αυτό, οδήγησε στην παραίτηση του Διευθύνοντος Συμβούλου της εταιρείας διαχείρισης και λειτουργίας του αυτοκινητοδρόμου, *Αττικές Διαδρομές*.

Παρακώλυση συγκοινωνιών παρουσιάστηκε και σε άλλους μεγάλους δρόμους της πρωτεύουσας, όπως στη Λεωφόρο Μεσογείων, Κατεχάκη και Μαραθώνος. Συγκεκριμένες περιοχές κηρύχθηκαν σε γενική αργία και τα σχολεία έμειναν κλειστά καθ’ όλη τη διάρκεια της εβδομάδας. Προβλήματα επίσης παρουσιάστηκαν στο δίκτυο ηλεκτροδότησης σε αρκετές περιοχές. Λόγω των έντονων καιρικών φαινομένων υπήρξε σύγκρουση αμαξοστοιχίας κοντά στη Λειβαδιά και εγκλωβισμός επιβατών για αρκετές ώρες, ευτυχώς όμως χωρίς σοβαρούς τραυματισμούς.

Ο Πρωθυπουργός, Κυριάκος Μητσοτάκης, ανακοίνωσε την αποζημίωση 2.000 ευρώ για τους εγκλωβισμένους στην Αττική Οδό και 1.000 ευρώ για τους εγκλωβισμένους στην αμαξοστοιχία της ΤΡΑΙΝΟΣΕ. Η κατάσταση έλαβε και πολιτικές προεκτάσεις, με τον αρχηγό της αξιωματικής αντιπολίτευσης, Αλέξη Τσίπρα, να καταθέτει πρόταση μομφής εναντίον της κυβέρνησης.

## Παραπομπές


Κατηγορία:Κύματα ψύχους στην Ευρώπη
Πεδινό Λέσβου

Το **Πεδινό** είναι μικρό πεδινό χωριό της δυτικής Λέσβου στην Περιφερειακή Ενότητα Λέσβου σε υψόμετρο 78 μέτρα. Απέχει 7 χλμ. ΒΔ. από την Άντισσα, 37 χλμ. Δ. από την Καλλονή (έδρα του δήμου) και 76 χλμ. Δ.-ΒΔ. από την Μυτιλήνη. Ως ξεχωριστός οικισμός αναφέρεται επίσημα με την ονομασία *Λάψαρνα* το 1951 να απογράφεται στην τότε κοινότητα Αντίσσης. Το 1957 με το ΦΕΚ 11Α - 24/01/1957 μετονομάστηκε σε Πεδινόν. Σύμφωνα με το Πρόγραμμα «Καλλικράτης» και την τροποποίηση του άρθρου 1 ανήκει στη δημοτική κοινότητα Αντίσσης που υπάγεται στη δημοτική ενότητα Ερεσού - Αντίσσης του Δήμου Δυτικής Λέσβου και σύμφωνα με την απογραφή του 2011 έχει πληθυσμό 37 κατοίκους

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Δυτικής Λέσβου
Μάχη των Ζήλων

Η **Μάχη των Ζήλων** ήταν μάχη μεταξύ του Ιουλίου Καίσαρα και του Φαρνάκη Β΄ που διεξήχθη το 47 π.Χ. κοντά στα **[[Ζήλα]]** του Πόντου. Μετά τη γρήγορη νίκη του Καίσαρα στη σύντομη αυτή μάχη, σύμφωνα με τον Αππιανό, ο Καίσαρας χρησιμοποίησε την περίφημη φράση "veni, vidi, vici" *(ήλθα, είδα, νίκησα)* σε γράμμα του στη Ρωμαϊκή σύγκλητο για να περιγράψει την ευκολία με την οποία κατάφερε να κερδίσει.

Ζηλων
Εμμανουήλ Βασκίδης

Ο **Εμμανουήλ Βασκίδης** ή **Βασκίντοβιτς** (, 1795 – 30 Σεπτεμβρίου 1875) ήταν Βούλγαρος διαφωτιστής, ιδρυτής του πρώτου κοσμικού σχολείου σε βουλγαρικό έδαφος.
[δεξιά|μικρογραφία|224x224εσ| [Αρχαία ελληνική γλώσσα|Αρχαία ελληνική γραμματική του Εμμανουήλ Βασκίντοβιτς]]
Ο Βασκίντοβιτς γεννήθηκε με το όνομα **Μανωλάκης Βασκίδης** στην πόλη Μελένικο. Σπούδασε στο ελληνικό σχολείο της γενέτειράς του και στο ελληνικό γυμνάσιο της Χίου. Στη συνέχεια, ολοκλήρωσε τις σπουδές του στην Ακαδημία του Βουκουρεστίου. Το 1815, ίδρυσε το πρώτο ελληνικό σχολείο σε βουλγαρικό έδαφος στην παραδουνάβια πόλη Σβιστόφ. Αργότερα οργάνωσε την πρώτη σχολική βιβλιοθήκη στη Βουλγαρία, στην οποία άφησε τους 800 τόμους της βιβλιοθήκης του. Το 1832, ο Βασκίντοβιτς εισήγαγε την αλληλοδιδακτική μέθοδο  Bell-Lancaster στη σχολή του Σβιστόφ, όπου διδάσκονταν γραμματική, αριθμητική και γεωγραφία. Μέχρι το 1845, ήταν ο επικεφαλής διδάσκων της σχολή του Σβιστόφ. Εκείνη τη χρονιά εκδιώχθηκε, για να επιστρέψει στη θέση του μεταξύ 1854 και 1863. Στο μεταξύ, εργάστηκε ως δάσκαλος στο Πλέβεν.

Ο Βασκίντοβιτς υπήρξε συγγραφέας 15 εγχειριδίων και βιβλίων, μεταξύ των οποίων και μια γραμματική της αρχαίας ελληνικής γλώσσας. Το έργο είναι γραμμένο σε αρχαΐζουσα γλώσσα και αποτελείται από τέσσερα βιβλία:

# Τα μέρη του λόγου
# Κανόνες συλλαβισμού, τονισμού, στίξης, κλίσης
# Συντακτικό
# Σχήματα λόγου

Η Γραμματική της αρχαίας ελληνικής τυπώθηκε στη Στεφανούπολη το 1837.

Ο Βασκίντοβιτς ήταν ενεργό δημόσιο πρόσωπο, εκπροσωπώντας τον δήμο το Σβιστόφ στη Βλαχία, την Κωνσταντινούπολη και τη Βιέννη.

## Διακρίσεις
Η κορυφογραμμή Βασκίντοβιτς στην Ανταρκτική πήρε το όνομά της από τον Εμμανουήλ Βασκίντοβιτς.

## Παραπομπές


Κατηγορία:Έλληνες της Βουλγαρίας
Κατηγορία:Βούλγαροι συγγραφείς
Κατηγορία:Βούλγαροι εκπαιδευτικοί
Κατηγορία:Έλληνες εκπαιδευτικοί
Κατηγορία:Έλληνες συγγραφείς του 19ου αιώνα
Τόνι Φορντ (ποδοσφαιριστής, γεννήθηκε 1959)

Ο **Άντονι «Τόνι» Φορντ** (*Anthony "Tony" Ford*, MBE, γεννήθηκε 14 Μαΐου 1959) είναι Άγγλος πρώην ποδοσφαιριστής. Σε μία  καριέρα που διήρκεσε 27 χρόνια, σε τέσσερις δεκαετίες, έπαιξε 931 αγώνες πρωταθλήματος, το οποίο είναι το ρεκόρ όλων των εποχών για αγώνες που παίχθηκαν στο αγγλικό πρωτάθλημα από παίκτη γηπέδου (πλην τερματοφύλακα).

## Καριέρα

Ξεκίνησε την καριέρα του στο σύλλογο της πόλης του, Γκρίμσμπι Τάουν, όπου έκανε το ντεμπούτο του στην πρώτη ομάδα ως 16χρονος στις 4 Οκτωβρίου του 1975. Ήταν ο πρώτος μαύρος ποδοσφαιριστής στην ιστορία του συλλόγου. και έκανε το όνομά του ως ένας από τους πιο ταλαντούχους παίκτες εκτός της κορυφαίας κατηγορίας. Το 1986, έφυγε από το σύλλογο έχοντας πρώτα μια σύντομη περίοδο δανεισμού στη Σάντερλαντ και αργότερα εντάχθηκε στη Στόουκ Σίτι σε μόνιμη συμφωνία. Αγωνιζόταν ως μέσος (συνήθως δεξιά), αν και προς το τέλος της σταδιοδρομίας του μετατοπίστηκε στο δεξί άκρο της άμυνας.

Πέρασε δυόμισι χρόνια στη Στόουκ, προτού μεταγραφεί στη Γουέστ Μπρόμγουιτς στα μέσα της σεζόν 1988-89. Εκείνη τη χρονιά έκανε και τις δύο μόνες διεθνείς εμφανίσεις του με τη δεύτερη ομάδα της Αγγλίας. Επανήλθε στην πρώτη του ομάδα στα τέλη του 1991. Η δεύτερη περίοδος του διήρκεσε τρεις σεζόν και έφυγε από τον σύλλογο στο τέλος της αγωνιστικής περιόδου 1993–94, έχοντας παίξει 423 αγώνες πρωταθλήματος για τον σύλλογο, αριθμός ο οποίος είναι ο δεύτερος στη λίστα εμφανίσεων καριέρας του συλλόγου.

Το 1994, ο Φορντ εντάχθηκε στους μεγάλους αντιπάλους του Γκρίμσμπι, Σκάνθορπ, όπου έπαιξε δύο σεζόν. Μετά από μια σύντομη περίοδο στην ομάδα Μπάροου που δεν ήταν πρωταθλήτρια, του ζήτησε ο Στιβ Πάρκιν, πρώην συμπαίκτης της Στόουκ και της Γουέστ Μπρόμιτς Άλμπιον, ο οποίος είχε πρόσφατα διοριστεί προπονητής στη Μάνσφιλντ, να γίνει βοηθός του. Αυτό επέτρεψε στον Φορντ να συνεχίσει την καριέρα του και στις αρχές του 1999, έπαιξε τον 825ο αγώνα  πρωταθλήματος, καταρρίπτοντας το ρεκόρ του Τέρι Πέιν για εμφανίσεις σταδιοδρομίας από παίκτη γηπέδου. Το καλοκαίρι του 1999, ο Πάρκιν παραιτήθηκε από προπονητής της Μάνσφιλντ και διόρισε ξανά τον Φορντ ως βοηθό του και σε ηλικία 40 ετών, ο Φορντ συνέχισε να παίζει τακτικά. Το τελευταίο γκολ της καριέρας του ήταν το νικητήριος στη νίκη με 1–0 επί της Σουόνσι Σίτι στις 9 Οκτωβρίου 2001, και η τελευταία του επαγγελματική εμφάνιση ήρθε τον επόμενο μήνα στις 3, με αντίπαλο την Τόρκι Γιουνάιτεντ.

## Παραπομπές


Κατηγορία:Άγγλοι ποδοσφαιριστές
Κατηγορία:Ποδοσφαιριστές Γκρίμσμπι Τάουν
Κατηγορία:Ποδοσφαιριστές Σάντερλαντ ΑΦΚ
Κατηγορία:Ποδοσφαιριστές Στόουκ Σίτι Φ.Κ. 
Κατηγορία:Ποδοσφαιριστές Γουέστ Μπρόμιτς Άλμπιον
Κατηγορία:Ποδοσφαιριστές Μπράντφορντ Σίτι
Κατηγορία:Ποδοσφαιριστές Σκάνθορπ Γιουνάιτεντ
Κατηγορία:Ποδοσφαιριστές Μάνσφιλντ Τάουν ΦΚ
Κατηγορία:Ποδοσφαιριστές Ρότσντεϊλ ΑΦΚ 
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Ενωτικός Δημοκρατικός Συνασπισμός

Ο **Ενωτικός Δημοκρατικός Συνασπισμός** (πορτ. *Coligação Democrática Unitária*) είναι ένας πολιτικός και εκλογικός συνασπισμός μεταξύ του Πορτογαλικού Κομμουνιστικού Κόμματος και του Οικολογικού Κόμματος "Οι Πράσινοι". Στο συνασπισμό συμμετέχει επίσης και το κόμμα Δημοκρατική Παρέμβαση.

Ο συνασπισμός ιδρύθηκε το 1987, ενόψει των βουλευτικών εκλογών και των ευρωεκλογών εκείνου του έτους, οι οποίες διεξήχθησαν ταυτόχρονα στις 19 Ιουλίου εκείνου του έτους.

Τα κόμματα που απαρτίζουν τον συνασπισμό δεν έχουν συμμετάσχει ποτέ αυτόνομα σε εκλογές από τη δημιουργία του. Ωστόσο, τα κόμματα αυτά συγκροτούν τις δικές τους κοινοβουλευτικές ομάδες και επισήμως καταγράφονται ως ξεχωριστά κόμματα.

Ο συνασπισμός είχε δώσει ψήφο ανοχής στην κυβέρνηση του Αντόνιο Κόστα (2015-2019) υπό το Σοσιαλιστικό Κόμμα.

## Παραπομπές


## Εξωτερικοί σύνδεσμοι
* 

Κατηγορία:Πορτογαλικά πολιτικά κόμματα
Κατηγορία:Κομμουνιστικά κόμματα
Κατηγορία:Οικολογικά κόμματα
Αιγιάλη Αμοργού

Η **Αιγιάλη** είναι παραδοσιακός οικισμός της Αμοργού. Σύμφωνα με τα στοιχεία της απογραφής του 2011 ο πληθυσμός της ανέρχεται στους 261 μόνιμους κατοίκους, ενώ ο πληθυσμός της κοινότητας Αιγιάλης φτάνει τους 514 κατοίκους. Η Αιγιάλη αποτελείται από τρεις επιμέρους οικισμούς, τη Λαγκάδα (ή από το 1940 Αιγιάλη), τον Όρμο Αιγιάλης και τον Ποταμό. Η Αιγιάλη είναι κτισμένη σε υψόμετρο 200 μέτρων.

## Τοποθεσία
thumb|left|Ο όρμος Αιγιάλης όπως φαίνεται από τον Ποταμό.
Η Αιγιάλη βρίσκεται στο βόρειο τμήμα του νησιού. Αποτελεί ένα σύμπλεγμα χωριών το οποίο περιλαμβάνει τη Λαγκάδα, τον Ποταμό, τον Όρμο Αιγιάλης και τα Θολάρια. Ο Όρμος Αιγιάλης απέχει 17 χιλιόμετρα από την Χώρα Αμοργού και η Λαγκάδα απέχει 4 χιλιόμετρα από τον Όρμο Αιγιάλης, όπου λειτουργεί το δεύτερο λιμάνι της Αμοργού. Βόρεια της Λαγκάδας διέρχεται ο χείμαρρος Αρακλός, ο οποίος σχηματίζει φαράγγι κοντά στον οικισμό. Ο οικισμός βρίσκεται κοντά στην ψηλότερη κορυφή του νησιού, τον Κρίκελλο, που έχει ύψος 821 μέτρα.

## Απογραφές πληθυσμού

## Σημεία ενδιαφέροντος
Η Αιγιάλη έχει χαρακτηριστεί παραδοσιακός οικισμός. Έχει στενά σοκάκια με καμάρες. Στην ανατολική είσοδο του χωριού βρίσκεται η πλατεία Λόζα, η οποία αποτελεί τον τόπο συγκέντρωσης του χωριού σε γιορτές. Διαθέτει χώρους εστίασης. Στο κεντρικό στενό του χωριού βρίσκεται η εκκλησία της Αγίας Σοφίας με τους δύο τρούλους. Δίπλα της είναι κτισμένη η Παναγία Ακαθή η Αϊβαλιώτισσα. Στην Κάτω Γειτονιά βρίσκεται ο λόφος του κάστρου.
thumb|Ο Άγιος Ιωάννης ο Θεολόγος
Κοντά στο χωριό βρίσκεται ο σπηλαιώδης ναός της Αγίας Τριάδας, ο οποίος στον παρελθόν χρησιμοποιούταν ως κρησφύγετο σε επιθέσεις πειρατών. Άλλα σημεία ενδιαφέροντος περιλαμβάνουν την Παναγία την Επανοχωριανή, τους ανεμόμυλους, την εκκλησία του Σταυρού και τον παλιό οικισμό του Στρούμπου. Βορειοανατολικά της Λαγκάδας, κοντά στον Κρίκελλο βρίσκεται η μονή του Αγίου Ιωάννη του Θεολόγου, η οποία σήμερα αποτελεί μετόχι της Παναγίας της Χοζοβιώτισσας. Ο ναός του χρονολογείται από τους βυζαντινούς χρόνους και είναι τοιχογραφημένος. Είναι προσβάσιμη μέσω μονοπατιού.

Ανάμεσα στην Αιγιάλη και στη Χώρα, στην περιοχή Όξω Μεριά, σώζεται ο παλιός οικισμός Ασφοντυλίτης. Στην είσοδο του χωριού βρίσκεται ο ναός του Αγίου Νικολάου. Τα σπίτια είναι κτισμένα από ξερολιθιά και οι στέγες από ξύλα και χώμα. Στον Ασφοντυλίτη υπάρχουν 200 βραχογραφίες που απεικονίζουν βιολιτζήδες, μουσικούς και χορευτές. Είναι έργο του ντόπιου Μιχάλη Ρούσσου, ο οποίος έζησε στο πρώτο μισό του 20ού αιώνα.

Στον Όρμο Αιγιάλης λειτουργούν καταλύματα, χώροι εστίασης και χώρος κατασκήνωσης.

## Παραπομπές


Κατηγορία:Χωριά της Αμοργού